༄༅། །ན་མོ་གུ་རུ་བྷྱ སྐལ་བ་དང་ལྡན་པའི་རྣལ་འབྱོར་པས། ཡིད་དང་མཐུན་པའི་གནས་སུ་བླ་མའི་འདྲ་འབག་
ཡོད་ནའང་བཀྲམ་ལ། མཎྜལ་འབུལ་ཞིང་ཡི་གེ་བརྒྱ་པས་རྒྱུད་སྦྱངས་པའི་འོག་ཏུ། བླ་མ་དང་དཀོན་མཆོག་གསུམ་ལ་སྐྱབས་
སུ་འགྲོ་བ་དང་བྱང་ཆུབ་མཆོག་ཏུ་སེམས་བསྐྱེད་ལ། ཨཱཿ ཆོས་རྣམས་བདག་མེད་ནམ་མཁའི་ངང་། །
བདེ་སྟོང་སྒྱུ་མའི་རོལ་པ་ལས། །སྣ་ཚོགས་པདྨ་ཟླ་བའི་སྟེང༌། །ཧཱྃ་ལས་བདག་ཉིད་
རྡོ་རྗེ་སེམས། །དཀར་གསལ་ཞལ་གཅིག་ཕྱག་གཉིས་པ། །རབ་དགྱེས་ཞལ་འཛུམ་
མདངས་དང་ལྡན། །ཕྱག་གཡས་རྡོ་རྗེ་ཐུགས་ཀར་འཛིན། །གཡོན་པས་དྲིལ་བུ་དཀུ་ལ་
བརྟེན། །རྡོ་རྗེའི་སྐྱིལ་མོ་ཀྲུང་གིས་བཞུགས། །རིན་པོ་ཆེ་དང་དར་གྱིས་བརྒྱན། །སྣང་
ལ་རང་བཞིན་མེད་པའི་སྐུ། །མུ་མེད་འོད་ཟེར་འཕྲོ་བ་ཡི། །སྤྱི་གཙུག་སྣ་ཚོགས་པདྨ་
དང་། །དྲི་མེད་ཟླ་བ་ཉི་མའི་དབུས། །སྐྱེ་མེད་རང་བྱུང་ཡི་གེ་ཨ། །ཡོངས་གྱུར་སྐད་ཅིག་
དྲན་རྫོགས་སུ། །གུ་རུ་དྲི་མེད་བཤེས་གཉེན་ནི། །ལྗང་སེར་ཞལ་གཅིག་ཕྱག་གཉིས་
པ༑ ༑ཏིང་ངེ་འཛིན་གྱི་ཕྱག་རྒྱ་ཅན། །འཆི་མེད་བདུད་རྩིའི་བུམ་པ་བསྣུམས། །པཎ་
ཞྭ་ཆོས་གོས་རྣམ་གསུམ་གསོལ། །པཎྜི་ཏ་ཡི་ཆ་བྱད་ཅན། །རྡོ་རྗེའི་སྐྱིལ་ཀྲུང་མི་གཡོ་
བཞུགས། །མཚན་དང་དཔེ་བྱད་རྫོགས་པར་གསལ། །རྩ་བ་བརྒྱུད་པའི་བླ་མ་དང༌། །
དབྱེར་མེད་དུ་མ་རོ་གཅིག་གསལ། །ཐུགས་ལས་འོད་ཟེར་རབ་འཕྲོས་ཏེ། །ཤར་ཕྱོགས་
རི་བོ་རྩེ་ལྔ་ནས། །བླ་མ་མཁའ་འགྲོ་འཁོར་དང་བཅས། །དཔག་ཏུ་མེད་པ་སྤྱན་དྲངས་
ཏེ༑ ༑བདག་ཉིད་དམ་ཚིག་སེམས་དཔར་ཐིམ། །སྣང་སྲིད་ཐམས་ཅད་འོད་དུ་འབར། །
ཐམས་ཅད་ལྷ་དང་ལྷ་མོའི་ཞིང༌། །ཀུན་ཀྱང་རྡོ་རྗེའི་གླུ་གར་བསྒྱུར། །མཆོད་པའི་ཆར་
ཆེན་འབེབ་པར་བསམ། །བླ་མའི་སྐུ་ལས་འོད་ཟེར་དང་། །འཆི་མེད་བདུད་རྩིའི་རྒྱུན་
བབས་པས། །རང་གི་སྤྱི་གཙུག་རྐང་མཐིལ་བར། །ཁྱབ་པས་སྒོ་གསུམ་དྲི་མ་དག །ཟག་
མེད་བདེ་བས་ལུས་གང་ནས། །དབང་དང་དངོས་གྲུབ་ཐོབ་པར་བསམ། །ཨོཾ་ཨཱཿཧཱུྃ་གུ་
112

བླ་སྒྲུབ་སྐོར།
རུ་བི་མ་ལ་བཛྲ་ས་ཏྭ་དྷརྨཱ་ཀཱ་ཡ་སིདྡྷི་ཧཱུཾ། ཞེས་ཅི་ནུས་བཟླས་པའི་ཐུན་འཇོག་ཁར། རིག་འཛིན་བླ་
མ་འཁོར་དང་བཅས། །ཕྱི་ནང་སྣོད་བཅུད་བདག་ལ་ཐིམ། །གཞི་རྫོགས་གཉུག་མའི་
དབྱིངས་སུ་ཡལ། །བརྗོད་བྲལ་ལྷན་ཅིག་སྐྱེ་བའི་ངང་། ། ཨཱཿ ཞེས་དགོངས་པའི་རྒྱུན་བསྐྱང་ངོ་། །
རྗེས་ལ་སེམས་ཅན་དོན་ལ་བསྔོ་བ་སྨོན་ལམ་བྱའོ། །ཞེས་བྱིན་རླབས་ཀྱི་རྩ་བ་བླ་མ་སྒྲུབ་པའི་རིམ་པ་ཞིག་དགོས་ཞེས་ལྕགས་
མོ་རོང་པ་མཆོག་སྤྲུལ་འགྱུར་མེད་རྡོ་རྗེས་བསྐུལ་ངོར་ཆོས་སྨྲ་བའི་བཙུན་པ་ཚུལ་ཁྲིམས་རྒྱ་མཚོས་བྲིས་པ་དགེའོ། །

113